Кхи цхьа хIума ала а лаьара суна. Молланаш буй, уьш ца хилча йиш яц, цхьана агIор. Вуьшта, шаьш хьехам бечу хенахь, и жоьжахати юьйцуш, цуьнца кхерамаш туьйсуш, са дуу цара адамийн. Масала, тхан шича Европера цIа веанчу хенахь, дуьйцу цо, ша цецваьллачух. Германехь немцо ву бахара бусулба дин тIе а эцна, хьехамаш беш маьждигехь. Ялсаманен хазалла юьйцуш, чекхвелира боху цо иза. Чохь мел верг серлаваьлла, самукъадаьлла вара боху цо бинчу хьехамна. Ткъа кхузахь, и жоьжахати юьйцуш, жоьжахати гIур ву, бохуш, дог таIадо- бохуш, дийцира Ризвана.